Байдън уверен в победата , Тръмп : Не бързай , почват дела Удържали сме убедителна победа , смята Джо Байдън Кандидат - президентът на Демократическата партия Джо Байдън е на прага на победа в изборната битка над своя съперник - президента Доналд Тръмп . Той се обърна към американците тази сутрин с призив да запазят спокойствие и да проявят търпение след напрегната предизборна борба и отново изрази увереност , че ще спечели президентските избори . Цифрите показват , че ние сме удържали ясна и убедителна победа , подчерта Байдън , като посочи и последните щати , където битката все още не е приключила - Пенсилвания , Джорджия , Аризона и Невада , но където броят на гласувалите за тандема на демократите все повече и необратимо расте . Доналд Тръмп пък предупреди своя съперник в президентските избори в САЩ Джо Байдън да не твърди , че е победил , докато продължават съдебните процедури , оспорващи изборните процедури и резултата . " Джо Байдън не трябва неправомерно да претендира , че вече е избран за за президент . Аз също мога да предявя такава претенция . Юридическият процес едва сега започва " , написа Тръмп в Twitter . Президентът не изключи , че в резултат на заведените от републиканците съдебни дела ще си върне лидиращите позиции в изборите в редица щати . " Аз имах толкова голяма преднина във всички тези щати вечерта на изборния ден , а после тази преднина загадъчно изчезна след няколко дни . Възможно е , че тази преднина ще бъде възстановена с оглед на развитието на започнатите от нас съдебни процеси " , опълни Тръмп .